《七夕前二夕同二僧追凉寺门》
宋代·洪刍

高楼杰阁对岧峣，滴露流萤夜寂寥。剥啄叩门知有兴，从容拂榻慰无聊。

殿藏北斗惟看柄，松碍南山不见椒。乘月傥能同步履，杖藜逐我莫辞遥。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。